**NOLIKUMS**

**Matīšu pagasta sporta spēles**

1. **Mērķis un uzdevumi**
   1. Popularizēt veselīgu dzīves veidu Matīšu pagasta un Valmieras novada iedzīvotāju, kā arī viņu draugu un ģimeņu vidū;
   2. Veicināt pagasta un novada iedzīvotāju fizisko sagatavotību un veselīgu dzīvesveidu;
   3. Popularizēt sportu un veselīgu dzīvesveidu kā lietderīgu brīvā laika pavadīšanas iespēju;
   4. Noskaidrot sportiskākos iedzīvotājus.
2. **Laiks un vieta**
   1. Sacensības norisināsies 2023. gada 29.jūlijā plkst. 10.00 Matīšu pamatskolas sporta laukumā, Skolas ielā 22, Matīšos, Valmieras novadā.
3. **Sacensību vadība un dalībnieki**
   1. Sporta spēles organizē biedrība “sporta klubs “Matīši””, sadarbībā ar Matīšu pagasta sporta entuziastiem.
   2. Par svētku organizēšanu atbildīgā persona: biedrības “sporta klubs “Matīši”” pārstāvis Māris Rullis (e-pasts: matisi.sk@inbox.lv, tālrunis 26675661).
   3. Startē ikviens interesents, atbilstoši savām spējām un sagatavotībai;
   4. Sporta spēļu dalībnieki tiks sadalīti sekojošās vecuma grupās:
      1. Pirmsskolas vecuma bērni;
      2. Meitenes 6-7 gadi/ puiši 6-7 gadi;
      3. Meitenes 8-10 gadi/ puiši 8-10 gadi;
      4. Meitenes 11-13 gadi/ puiši 11-13 gadi;
      5. Meitenes 14-15 gadi/ puiši 14-15 gadi;
      6. Sievietes 16-59 gadi/ vīrieši 16-59 gadi;
      7. Seniori 60 gadi un vecāki.
   5. Katrs dalībnieks uzņemas pilnu atbildību par sava veselības stāvokļa atbilstību distances veikšanai un apliecina to, reģistrējoties. Sacensību organizatori nenes atbildību par dalībnieku iespējamām traumām vai nelaimes gadījumiem sacensību laikā. Par nepilngadīgo personu veselības stāvokli atbild viņu likumīgie pārstāvji.
4. **Programma**
   1. plkst. 10.00 sporta spēļu un Matīšu 40.futbola zibensturnīra atklāšana;
   2. no plkst. 11.00 bērniem būs pieejamas piepūšamās atrakcijas;
   3. plkst. 16.00 apbalvošana
   4. no plkst. 21.00 līdz plkst. 01.00 Matīšu estrādē zaļumballe kopā ar grupu “Vēja muzikanti”. Biļetes cena EUR 5.00.
5. **Sporta disciplīnas**

|  |  |
| --- | --- |
| **Sporta disciplīna** | **Sporta disciplīnas apraksts** |
| Komandas stafete | Detalizēts uzdevumu apraksts komandām tiks iedots līdz sacensību sākumam.  *Komandā piedalās 3 dalībnieki (2 pieaugušie un 1 bērns līdz 12 gadiem, ieskaitot)* |
| Stafetes bērniem līdz 6 gadiem | Detalizēts uzdevumu apraksts bērniem tiks iedots līdz sacensību sākumam. |
| Lielā kaķene | Katram dalībniekam 5 bumbiņas šāvieni.  Uzvar dalībnieks, kas ar 5 bumbiņu šāvieniem ir apgāzis visvairāk vērtīgākās bundžas. |
| Šautriņu mešana | Katram dalībniekam 10 metieni.  Iegūtos punktus, kas trāpīti šautriņas mērķī, saskaita kopā. |
| Siena maisa mešana tālumā | Katram dalībniekam 3 metieni.  Dalībniekam ieskaita tālāko metienu. |
| Basketbola soda metieni | Katram dalībniekam ar vienu basketbola bumbu jāizpilda 10 soda metieni, izvēloties – 1.līnija – 1 punkts; 2.līnija – 2 punkti; 3.līnija – 3 punkti. |
| Ugunsdzēsēju boulings | Detalizēts uzdevumu apraksts tiks iedots līdz sacensību sākumam. |
| Matīšu SPĒKAVĪRS | Detalizēts uzdevumu apraksts tiks iedots līdz sacensību sākumam.  *Piedalās vīrieši – 16 gadi un vecāki* |
| Matīšniece 2023 | Detalizēts uzdevumu apraksts tiks iedots līdz sacensību sākumam.  *Piedalās sievietes – 16 gadi un vecākas* |
| Senioru sporta aktivitātes | Detalizēts uzdevumu apraksts tiks iedots līdz sacensību sākumam. |

1. **Pieteikšanās**
   1. Dalībnieku pieteikšanās notiek pie konkrētās sporta disciplīnas tiesneša sacensību dienā.
2. **Apbalvošana**
   1. Katrā sporta disciplīnā apbalvo 1. - 3.vietu uzvarētājus visās vecuma grupās ar medaļām;
   2. Komandu sporta disciplīnās tiks apbalvoti 1.-3.vietu ieguvēji katrā disciplīnā ar medaļām;
   3. Apbalvo ar specbalvām trīs komandas par komandas noformējumu.
3. **Personas datu apstrāde**
   1. Personas datu apstrādes tiesiskais pamats – Pašvaldību likums 4.panta 7.punkts, Vispārīgās datu aizsardzības regulas 6.panta 1.punkta c) un e) apakšpunkti
   2. Personas datu apstrādes mērķis - īstenot šajā nolikumā noteikto mērķi un uzdevumus.
   3. Dalībnieka personas dati tiks apstrādāti atbilstoši fizisko personu datu aizsardzības regulējuma prasībām.
   4. Pārzinis iegūtos personas datus apstrādās līdz mērķa sasniegšanai, izņemot, ja datu uzglabāšanas ilgums noteikts ar normatīvo aktu.
   5. Pasākuma laikā iespējama personas datu apstrāde fotografējot un/vai filmējot, lai iegūto materiālu izmantotu Valmieras novada pašvaldības publicitātes nolūkos.